  Майя Бывальцева 9-15 южтолэзе Удмуртиын паласькись лек вирус инфекциен (ОРВИ) но пуэдэн 11 сюрс 224 адями висьыны усиз, со пӧлын 7 сюрс 525 нылпиос. Со эпидеми гожлэсь улӥынгес, ивортэ Роспотребнадзорлэн элькунъя управлениезлэн пресс-службаез. 2-8 южтолэзе кынман висёнъёсын черламъёс 15 сюрслэсь трос вал Кылем арня ӵоже Ижкарын эмъяськонниосы 5 сюрс 328 адями вазиськиз, со пӧлын 3 сюрс 454 пиналъёс. Тросгес висисьёс пусъемын Кез ёросын. Кынман висёнъёс аляны кутскем дырысен 541 муртлэн пуэд шараямын, арня азьвыл 489 учыр пусъемын вал. Паласькись лек вирус инфекциез но пуэдэз алон понна эм маскаос нуллоно, трос калыко интыос ветлонлэсь возиськоно, улон но ужан интыез ӵемгес тӧлатоно, киосты ӵемгес миськоно, нырез но ымез сылало вуэн гылъяно. Тегъёс: Тазалык Ижкар Роспотребнадзор висён Удмуртия пуэд  